เตือน ไทยตอนบน เจออากาศแปรปรวน ก่อนอุณหภูมิลดต่ำสุด 1-4 องศาฯ
กรมอุตุนิยมวิทยา ประกาศฉบับ 5 เตือน อากาศแปรปรวน บริเวณประเทศไทยตอนบน ก่อนอุณหภูมิลดต่ำสุด 1-4 องศาฯ เตือนเกษตรกรระวังความเสียหายต่อผลผลิตทางการเกษตรวันที่ 26 ม.ค. 2563 กรมอุตุนิยมวิทยา ประกาศ อากาศแปรปรวนบริเวณประเทศไทยตอนบน (มีผลกระทบจนถึงวันที่ 27 ม.ค. 2563) ฉบับที่ 5 ระบุว่า ภาคตะวันออกเฉียงเหนือ และภาคตะวันออก มีฝนฟ้าคะนองกับลมกระโชกแรง และลูกเห็บตกบางพื้นที่ในภาคตะวันออกเฉียงเหนือ ในขณะที่มีอากาศเย็นถึงหนาวในภาคเหนือและภาคตะวันออกเฉียงเหนือ อุณหภูมิจะลดลง 2-4 องศาเซลเซียส สำหรับยอดดอยและยอดภูมีอากาศหนาวถึงหนาวจัดอุณหภูมิต่ำสุด 1-13 องศาเซลเซียสส่วนภาคกลาง และภาคตะวันออกมีอากาศเย็น อุณหภูมิจะลดลง 1-3 องศาเซลเซียส ขอให้ประชาชนบริเวณภาคตะวันออกเฉียงเหนือ และภาคตะวันออกระวังอันตรายจากฝนฟ้าคะนอง และลมกระโชกแรง และประชาชนบริเวณประเทศไทยตอนบนดูแลรักษาสุขภาพ เนื่องจากสภาพอากาศที่หนาวเย็นลงไว้ด้วย สำหรับเกษตรกรควรระวังความเสียหายที่จะเกิดต่อผลผลิตทางการเกษตรทั้งนี้ เนื่องจากคลื่นอากาศในกระแสลมฝ่ายตะวันตกเคลื่อนผ่านภาคเหนือเข้าปกคลุมภาคตะวันออกเฉียงเหนือ และภาคตะวันออก ในขณะที่บริเวณความกดอากาศสูงหรือมวลอากาศเย็นจากประเทศจีนแผ่ลงมาปกคลุมประเทศลาว เวียดนาม และทะเลจีนใต้ ส่งผลให้มีลมตะวันออกเฉียงใต้พัดปกคลุมภาคตะวันออกเฉียงเหนือตอนล่าง และภาคตะวันออกสำหรับลักษณะเช่นนี้ ทำให้ภาคตะวันออกเฉียงเหนือ และภาคตะวันออก มีฝนฟ้าคะนองและลมกระโชกแรงเกิดขึ้น ส่วนภาคเหนือ ภาคตะวันออกเฉียงเหนือ และภาคกลางมีอากาศเย็นถึงหนาวอย่างไรก็ตาม ประชาชนสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง.(อ่านต้นฉบับ - คลิกที่นี่)
กรมอุตุนิยมวิทยา ประกาศฉบับ 5 เตือน อากาศแปรปรวน บริเวณประเทศไทยตอนบน ก่อนอุณหภูมิลดต่ำสุด 1-4 องศาฯ เตือนเกษตรกรระวังความเสียหายต่อผลผลิตทางการเกษตร
กรมอุตุนิยมวิทยา,พยากรณ์อากาศ,เตือนฝนตก,อากาศแปรปรวน,อากาศหนาว,ข่าวทั่วไป